Winky Lux Peeper Perfect Full Coverage Concealer- Medium Deep
Peeper Perfect under eye concealer in shade medium/deep 'Federer moet meer speel of uittree' | Netwerk24
Pasiënt in Witbank-hospitaal doodgeskiet
’n Pasiënt wat Woensdagaand in ’n skietery in Mpumalanga gewond is, is Saterdagaand in die hospitaal se gange in Emalahleni (Witbank) doodgeskiet nadat hy vermoedelik sy skieter herken het.
Aussie-rugbybaas gaan pos ontruim
Die voorsitter van Rugby Australië (RA) gaan te midde van pleidooie vir ingrypende veranderinge aan dié land se beheerliggaam nie vir ’n tweede termyn staan nie.
Die legendariese Ierse rugbyspeler Brian O’Driscoll het hom by die debat oor opkikkers in sport aangesluit en tree in die bres vir die Springbokke se beeld.
Die voormalige Wallaby-ster Israel Folau word veroordeel vir sy uitlatings dat Australië se krisis met veldbrande verband hou met die land se wetgewing oor aborsie en selfdegeslaghuwelike.
Hoenderplan ‘nog net ’n plan,’ sê Astral
Sonder daadwerklike optrede teen die storting van goedkoop hoender in Suid-Afrika sal die regering se nuwe plan vir die pluimveebedryf nie werk nie.
Zuks Ramasia, waarnemende uitvoerende hoof van die SAL, het gesê dat die vakbonde Numsa en Sacca se stellings dat die lugdiens se vliegtuie onveilig is, heeltemal onwaar is.
Die Suid-Afrikaanse Lugdiens (SAL) sal van Dinsdag weer na Accra in Ghana, Lagos in Nigerië, Lusaka in Zambië, Maputo in Mosambiek, Windhoek in Nambië en Harare in Zimbabwe vlieg.
Die DStv-kanaal kykNET het sy 20ste verjaardag met meer as een makietie die naweek gevier.
05 September 2018 10:22
Roger Federer moet aan meer tennistoernooie deelneem of dit oorweeg om uit te tree, sê die voormalige Wimbledon-kampioen Pat Cash.
Roger Federer se loopbaan staan einde se kant toe, glo Pat Cash. Foto: Getty Images
Die 37-jarige Switser het Maandag op verrassende wyse teen John Millman, 55ste op die wêreldranglys, in die vierde ronde van die Amerikaanse Ope vasgeval. Dié nederlaag het vrae laat ontstaan oor die wenner van 20 Grand Slam-titels se toekoms in die sportsoort.
Federer beperk sy tyd op die baan en verkies om sy skedule rondom spesifieke toernooie te beplan.
BBCSport berig Cash glo dit is ’n fout.
“Dit haal jou uiteindelik in en jy ly onverklaarbare nederlae en lewer swak vertonings,” sê die Aussie.
“Dit sal eers so dan en wan gebeur, dan meer en meer. Jy besluit dan of jy ’n bietjie langer gaan speel of uittree.
“Hy mag dalk hierdie keer die besluit neem, dalk nie. Ek sê nie sy uittrede is op hande nie, maar hy mag dalk dink genoeg is genoeg.
“Wanneer jy naby die einde van jou loopbaan kom, kan hierdie nederlae net gebeur en jy krap kop en wonder wat fout gegaan het.”
Pat Cash meen Federer moet aan meer toernooie deelneem of uittree. Foto: Getty Images
Die tweede gekeurde Federer het gemik na sy sesde Amerikaanse Ope-titel nadat hy die laaste keer in 2008 by Flushing Meadows geseëvier het.
Hy was baas in die eerste stel, maar het daarna ’n wisselvallige vertoning gelewer om in vier stelle teen die Aussie Millman die knie te buig.
Dit was Federer eerste nederlaag teen ’n speler buite die top-50 in 41 kragmetings in New York.
Hy het die tweede jaar agtereenvolgens die kleibaanseisoen uitgesit en teruggekeer om in twee grasbaantoernooie mee te ding voordat hy in die kwarteindronde by Wimbledon deur Kevin Anderson uitgeskakel is.
Dit was die vroegste wat hy by die All England Club die trekpas gegee is sedert sy nederlaag in die tweede ronde teen Sergiy Stakhovsky in 2013.
Federer het weer ’n blaaskans gevat voordat hy in die aanloop tot die VSA-Ope een toernooi in Cincinnati gespeel het waar hy deur Novak Djokovic in die eindstryd geklop is.
Federer sê hy verstaan hoekom hy gereeld uitgevra word oor uittrede nadat hy “die afgelope nege jaar of so” deur soortgelyke vrae gepeper is.
Hy het verlede week dit nog duidelik gemaak dat hy nie gereed is om tou op te gooi nie.
Vrae word lank reeds oor sy lewensduur in die sport gevra, veral toe byna vyf jaar verloop het tussen sy Grand Slam-seges ná sy Wimbledon-triomf in 2012.
Maar tog, nadat hy die tweede helfte van 2016 weens ’n kniebesering gerus het, het hy teruggekeer om nog drie major-titels te verower en in Februarie die oudste speler tot nog toe geword om die boonste plek op die wêreldranglys te beklee.
Meer oor: Flushing Meadows | Tennis | Wta | Roger Federer | Atp | New York | Amerikaanse Ope
Roger, Maria se donker aand in New York